CELEX: 62009TJ0158
ELVGF
"Garantiju" nodaļa
Izdevumi, kas ir izslēgti no finansējuma
Dalībvalstu maksājumu aģentūru grāmatojumu noskaidrošana attiecībā uz ELVGF finansētajiem izdevumiem
Dalībvalsts neuzmanība nepareizi izmaksātu līdzekļu atgūšanā
Atbildības uzlikšana dalībvalstij par finansiālajām sekām līdzekļu atgūšanas neesamības dēļ

Prasība atcelt vai grozīt Komisijas 2009. gada 13. februāra Lēmumu C (2009) 810, galīgā redakcija, par finanšu pasākumiem,
kurus saistībā ar izdevumiem, ko sedz Eiropas Lauksaimniecības virzības un garantiju fonda (ELVGF) “Garantiju” nodaļa, piemēro
uzņēmēju izdarīto pārkāpumu lietās, ciktāl ar šo lēmumu no Kopienas finansējuma izslēgta summa EUR 13 348 979,02 apmērā un
uzlikts pienākums Grieķijas Republikai to samaksāt
Rezolutīvā daļa:
1)
atcelt Lēmumu C (2009) 810, galīgā redakcija, par finanšu pasākumiem, kurus saistībā ar izdevumiem, ko sedz Eiropas Lauksaimniecības
virzības un garantiju fonda (ELVGF) “Garantiju” nodaļa, piemēro uzņēmēju izdarīto pārkāpumu lietās, ciktāl ar to ir slēgtas
lietas EL/1993/01 un EL/1994/031 un Grieķijas Republikai tādējādi uzdots samaksāt summas EUR 519 907 un EUR 300 914,99 apmērā;
2)
pārējā daļā prasību noraidīt;
3)
Grieķijas Republika sedz četras piektdaļas no saviem tiesāšanās izdevumiem, kā arī atlīdzina četras piektdaļas no Eiropas
Komisijas tiesāšanās izdevumiem;
4)
Komisija sedz vienu piektdaļu no saviem tiesāšanās izdevumiem, kā arī atlīdzina vienu piektdaļu no Grieķijas Republikas tiesāšanās
izdevumiem.